Document ID: 32011D0403

KOMISSION TÄYTÄNTÖÖNPANOPÄÄTÖS,
annettu 7 päivänä heinäkuuta 2011,
päätöksen 2010/221/EU liitteiden II ja III muuttamisesta siltä osin kuin on kyse Isoa-Britanniaa koskevan bakteeriperäisen munuaistaudin hävittämisohjelman peruuttamisesta ja Guernseytä koskevan ostereiden herpesviruksen 1 μνar seurantaohjelman hyväksymisestä
(tiedoksiannettu numerolla K(2011) 4770)
(ETA:n kannalta merkityksellinen teksti)
(2011/403/EU)
EUROOPAN KOMISSIO, joka
ottaa huomioon Euroopan unionin toiminnasta tehdyn sopimuksen,
ottaa huomioon vesiviljelyeläimiin ja niistä saataviin tuotteisiin sovellettavista eläinten terveyttä koskevista vaatimuksista sekä vesieläinten tiettyjen tautien ehkäisemisestä ja torjunnasta 24 päivänä lokakuuta 2006 annetun neuvoston direktiivin 2006/88/EY (1) ja erityisesti sen 43 artiklan 2 kohdan,
sekä katsoo seuraavaa:
(1)
Vesiviljelyeläinten ja luonnonvaraisten vesieläinten tiettyjen tautien vaikutuksen rajoittamiseen tähtäävien kansallisten toimenpiteiden hyväksymisestä neuvoston direktiivin 2006/88/EY (2) 43 artiklan mukaisesti 15 päivänä huhtikuuta 2010 annetussa komission päätöksessä 2010/221/EU säädetään, että ehkäistäkseen tiettyjen tautien kulkeutumisen alueelleen tietyt jäsenvaltiot voivat rajoittaa kyseisten eläinten lähetysten markkinoille saattamista ja tuontia edellyttäen, että kyseiset jäsenvaltiot ovat joko osoittaneet, että niiden alue tai sen tietyt rajatut osa-alueet ovat vapaita kyseisistä taudeista tai että ne ovat perustaneet hävittämis- tai seurantaohjelman tällaisen tautivapauden saavuttamiseksi.
(2)
Päätöksen 2010/221/EU liitteessä II mainitaan tätä nykyä Ison-Britannian alue sellaisena Yhdistyneen kuningaskunnan alueena, jolla on hyväksytty hävittämisohjelma bakteeriperäisen munuaistaudin (BKD) osalta.
(3)
Yhdistynyt kuningaskunta on ilmoittanut aikomuksestaan peruuttaa kyseinen hävittämisohjelma. Kun on arvioitu laajalti kyseisen jäsenvaltion toteuttamia toimenpiteitä BKD:n torjumiseksi Isossa-Britanniassa, on tultu siihen tulokseen, ettei enää ole aiheellista soveltaa kyseisessä ohjelmassa määrättyjä rajoituksia tiettyjen vesiviljelyeläinten lähetysten siirtoihin Yhdistyneeseen kuningaskuntaan. Iso-Britannia olisi näin ollen poistettava päätöksen 2010/221/EU liitteessä II esitetystä niiden alueiden luettelosta, joilla on hyväksytyt BKD:n hävittämisohjelmat.
(4)
Päätöksen 2010/221/EU liitteessä III olevassa luettelossa mainitaan tätä nykyä Ison-Britannian ja Pohjois-Irlannin alueen tietyt osat sellaisina Yhdistyneen kuningaskunnan alueina, joilla on ostereiden herpesviruksen 1 μνar (OsHV-1 μνar) osalta hyväksytyt seurantaohjelmat. Yhdistynyt kuningaskunta on nyt toimittanut OsHV-1 μνar -virusta koskevan seurantaohjelman Guernseyn alueen osalta. Kyseisellä seurantaohjelmalla pyritään osoittamaan, että ne Guernseyn alueet, joilla OsHV-1 μνar -virusta ei ole havaittu, ovat kyseisestä viruksesta vapaita, ja ehkäisemään sen kulkeutuminen kyseisille alueille. Kyseisen seurantaohjelman sisältö vastaa niitä seurantaohjelmia, jotka on jo hyväksytty ja jotka mainitaan päätöksen 2010/221/EU liitteessä III olevassa luettelossa.
(5)
Kuolleisuuden lisääntymistä ei ole kahden viime vuoden aikana havaittu tyynenmerenostereiden viljelylaitoksissa eikä uudelleensijoitusalueilla Guernseyllä. Yhdistyneen kuningaskunnan toimittamien tietojen mukaan tyynenmerenostereiden alalla toimivat yrittäjät ovat huhtikuusta 2010 lähtien soveltaneet vapaaehtoista kieltoa tyynenmerenostereiden siirtoihin Guernseylle. Näiden tietojen mukaan Guernsey on vapaa OsHV-1 μνar -viruksesta. Siirtojen rajoitukset tyynenmerenostereiden terveystilanteen suojelemiseksi kyseisellä alueella olisi hyväksyttävä.
(6)
Guernseytä koskeva seurantaohjelma olisi tämän vuoksi hyväksyttävä, ja Guernsey olisi sisällytettävä päätöksen 2010/221/EU liitteessä III esitettyyn luetteloon.
(7)
Sen vuoksi päätöstä 2010/221/EU olisi muutettava.
(8)
Tässä päätöksessä säädetyt toimenpiteet ovat elintarvikeketjua ja eläinten terveyttä käsittelevän pysyvän komitean lausunnon mukaiset,
ON HYVÄKSYNYT TÄMÄN PÄÄTÖKSEN:
1 artikla
Korvataan päätöksen 2010/221/EU liitteet II ja III tämän päätöksen liitteellä.
2 artikla
Tämä päätös on osoitettu kaikille jäsenvaltioille.
Tehty Brysselissä 7 päivänä heinäkuuta 2011.

Labels: 0
18
6